Skytebok for gutter i by- og landsskolerne

Skytebok for gutter i by- og landsskolerne er en norsk instruksjonsbok som første gang ble utgitt i 1908 for bruk i skoleverket.

Bakgrunn 
Da «Lov om Folkeskolen i Kjøbstæderne af 26de Juni 1889» ble vedtatt av det norske Stortinget, ble det åpnet for at skolene kunne gi skyteundervisning som del av gymnastikkundervisningen i folkeskolen. Det var organisert skyteundervisning ved norske skoler fra 1907 til 1923.

Ordningen ble, i tillegg til kostnadene til våpen, finansiert av staten med  kroner per år til ammunisjon i dette tidsrommet. Skytingen opphørte etter dette på grunn av manglende finansiering og våpnene ble tilbakelevert og siden solgt.

Kongsberg Våpenfabrikk produserte i tidsrommet 1906-1919 tilsammen  eksemplarer av en egen guttekarabin til dette formålet, Krag-Jørgensen M/1906.

Det ble utviklet to typer ammunisjon ved Raufoss Ammunisjonsfabrikker:

6,5x55 - Salon  med 0,5 grams mantlet trekule og en type med kule av aluminium. Denne ble brukt til skyting på 10–15 meters avstand.

6,5x55 - Junior med 3,5 grams blykule med en mantel rundt bakre del av kulen. Denne ble brukt på 100 meters hold.

Som instruksjonsbok for skytingen ble det utarbeidet heftet Skytebok for gutter i by- og landsskolerne.

I forkant av Stortingsvedtaket om denne undervisningen utga Norges Forsvarsforening, Kristiania kreds og Wilhelm Keilhau flygebladet «Bør skyting ind i skolerne?» (1907).

Vedtaket ble fattet på grunnlag av St.prop. 57 (1907-1908).

Ulike utgaver 
Boken er kjent i seks utgaver:

 1908 Skytebok for gutter i by- og landsskolerne. Grønt omslag. Autorisert utgave til prøve av Forsvarsdepartementet under 26de Februar i henhold til stortingsbeslutning av 12de Juli 1907. 60 sider
 1908 Haandbok for instruktører i skytning ved by- og landsskolerne. Grønt omslag. Autorisert utgave til prøve av Forsvarsdepartementet under 26de Februar i henhold til stortingsbeslutning av 12de Juli 1907. 112 sider
 1909 Skytebok for gutter i by- og landsskolerne. Grønt omslag. Autorisert utgave til prøve av Forsvarsdepartementet under 26de Februar 1908 i henhold til stortingsbeslutning av 12de Juli 1907. 60 sider
1912 Skytebok for gutar i by- og landsskularne. Nynorsk.
 1915 Skytebok for gutter i by- og landsskolerne. Grønt omslag. Standard utgave uten kommentar om at den er autorisert til prøve. Denne utgaven har reklame på side 2 og side 57 til 61. Her er påført UD150 med kulepenn på omslaget. 61 sider
 1921 Skytebok for gutter i by- og landsskolerne. Grått omslag. Standard utgave uten kommentar om at den er autorisert til prøve. 56 sider

Referanser

Eksterne lenker 

Skytebok for gutter i by- og landsskolerne
Hanevaag, K. E. Guttekarabin Krag M/1906
Forsvarsmuseet 
Kongsberg Våpenhistoriske Forening

Våpenpolitikk